Estádio do Dragão

O Estádio do Dragão (en aragonés Estadio del Dragón) ye un estadio de fútbol situato en Porto, Portugal, ye clasificato por a UEFA con cinco estrelas o que fa que puet fer-se cualsiquier evento futbolistico a nivel internacional en él. Astí chuga os suyos partius de local o FC Porto d'a Primera división portuguesa y ocasionalment tamién ye utilizato ta fer conciertos. En o suyo interior ye situato o Museo d'o FC Porto, y puet fer-se un tour ta vesitar o museo y l'interior de l'estadio. Historia O Estádio do Dragão, construyito ta sustituyir a o viello estadio das Antas, fue inaugurato o 16 de noviembre de 2003 en un partiu amistoso con o FC Barcelona. En él se chugoron cinco partius d'a Eurocopa 2004, entre éls o partiu inaugural, disputato entre Portugal y Grecia o día 12 de chunio (resultato 2-1). Tamién se i chugoron os partius Italia - Suecia y Alemanya - Países Baixos. En os días 15 y 18 de chunio se i chugoron as eliminatorias de cuatrenos de final entre a Republica Checa y Dinamarca. Vinclos externos Se veigan as imáchens de Commons sobre o estádio do Dragão. (pt)Estadio do Dragão en a pachina web oficial d'o FC Porto.